ठीकरवास को शराब मुक्त करने की पहल, 544 ने किए हस्ताक्षर
देवगढ़| काछबलीके बाद अब भीम पंचायत समिति की ठीकरवास पंचायत में शराबबंदी के लिए ग्रामीण एकजुट हो गए है। ठीकरवास में शराब का ठेका हटवाने के लिए ग्रामीणों ने गुरुवार को हस्ताक्षर अभियान की शुरुआत कर दी। पहले दिन आज कुल 544 वोटर्स ने शराब का ठेका हटाने के लिए वोटर लिस्ट पर हस्ताक्षर किए। यह अभियान आगे भी जारी रहेगा। इस अभियान को आगे बढ़ाने के लिए जिला परिषद सदस्य हीरा कंवर चौहान ने काछबली को नशामुक्त बनाने के लिए संघर्ष करने वाले टीम को लेकर ठीकरवास पंचायत पहुंची और महिलाओं को शराबबंदी के लिए जागरूक किया। काछबली से भगवान सिंह, नारायण सिंह, हिम्मत सिंह गणपत सिंह, धन्ना सिंह, बिरम सिंह, हजारे सिंह, पंचम सिंह सहित अन्य कई ग्रामीणों ने हस्ताक्षर अभियान में ठीकरवास की महिलाओं में सहयोग किया। पंचायत से शराब का ठेका हटाने के लिए सरपंच द्वारा विशेष ग्राम सभा बुलाने का निर्णय लिया गया। इस मौके पर ठीकरवास नशामुक्ति अध्यक्ष मनोहर सिंह,नंदू देवी, डोली सालवी, अंशी देवी, राधा देवी, आशा देवी, शांताबाई आदि लोग मौजूद थे।
देवगढ़. ठीकरवासमें शराबबंदी के लिए हस्ताक्षर अभियान चलाती महिलाएं।
hin_Deva hin_Deva hin_Deva